Chiremba (medical doctor, surgeon or physician) zvinoreva munhu akadzidzira basa rekurapa zvirwere kusvikira padhigirii reMBChB kana M.D. Ana chiremba vane mvumo yekuwongorora hurwere vachibva vadudza kuti chirwere rudzii uye kudoma mushonga wakafanira kupiwa murwere kuti arapwe. Chiremba wokutanga wechitema muZimbabwe ainzi Samuel Tichafa Parirenyatwa. VaHerero vanoti omu-pange (n. doctor, physician, surgeon) vachireva chiremba.